फूलडोल लोकोत्सव को लेकर पग-पग पर होगी सजावट
किशनगंज| कस्बेमें होली पर्व पर मनाए जाने वाले 131वें फूलडोल लोकोत्सव में महज अब 10 दिन का समय बचा है ऐसे में आयोजन समिति की ओर से लोकोत्सव को धूमधाम से मनाने की तैयारियां तेज कर दी हैं। आयोजन समिति के अध्यक्ष भरत मीणा, वीरेंद्र यादव, युगबंधु जैन, हरिशंकर कटारिया, गोपीबल्लभ चौरसिया, अजय चौधरी आदि ने बताया कि लोकोत्सव को लेकर जगह-जगह स्वागतद्वार लगाने के साथ कस्बे में बिजली की आकर्षक सजावट की जाएगी। लोकोत्सव के मुख्य आकर्षण स्वांग तमाशों शोभायात्रा में शामिल झांकियों की संख्या अधिक हो, इसके लिए क्षेत्र के कलाकारों से भी संपर्क किया जा रहा है। लोकोत्सव पर होने वाले अन्य कार्यक्रमों को लेकर भी अंतिम रूप दिया जा रहा है।
hin_Deva hin_Deva